Ba gakolotswe go kopa diteseletso
Mogolwane mo ofising ya dikgwa le matlotlo a tlholego mo kgaolong-potlana ya Letlhakeng, Rre Olebile Kolojane, a re ba tshwenngwa ke batho ba ba bapalang dibapalwa nageng ba sena diteseletso tsa go dira jalo. E rile a bua mo potsolotsong bosheng, a supa fa go se phoso go dirisa dibapalwa nageng mo matshelong a letsatsile letsatsi, mme a re fa motho a bapalela go gweba go tlhoka teseletso. O supile fa setlhare sa moselesele e le sone se rengwangphetelela ka se siametse dikota tse di agang masimo le malwapa. O supile fa ba tshwere diphuthego mo metseng ya Mantshwabisile masimo a Mosinki go tsibosa banni ka go somarela tikologo ledikgwa, mme a re go rekisa dikgong kana dikota motho a sena teseletso aka atlholwa sekete sa dipula kgotsa ngwaga mo kgolegelong kgotsa dikotlhaotsotlhe ka bobedi. Rre Kolojane o tsweletse ka go supa fa maikaelelo a ofisi yabone e le gore ngwaga le ngwaga ba tshware letsatsi la temo ya ditlhare mokgaolong ga mmogo le gone go ruta setshaba ka tshomarelo ya dikgwa. O tsweletse ka go supa fa diteseletso di le mefuta mme go nale ya go roba o bo o rekisa mme yone e dirwa ka dipula tse pedi mme e dirisiwakgwedi fela, fa ya dealers yone e dirwa ka tse di masome a matlhano a dipulamme e dirisiwa mo dikgweding tse thataro. O bile a gatelela fa diteseletso tse di sa amoganwe mme asupa fa go kgetliwa ga bojang go buletswe go simolola ka kgwedi ya Phukwi e lefa gare go fitlha ka kgwedi ya Phalane e ya fifing. E rile a tswa la gagwe, mongwe wa ba ba gwebang ka dibapalwanageng kwa Serinane, Rre Kgosiyagae Pinayame, a tlhalosa fa go gwebaka dikota go mo thusa ka a kgona go isa bana dikoleng le gone go ba rekeladijo. O kaile fa letshwenyego la gagwe e le batho ba ba rekisang dikota mme basena diteseletso e bile ba rekisa ka ditlhwatlhwa tse di kwa tlase mo bafelelang ba ba tseela bareki. O tsweletse ka go kopa botlhe ba ba gwebang ka dibapalwanageng go dirisanya le ba ofisi ya tshomarelo dikgwa gore ba tseye diteseletsogo na le go dira fela. 